Na krídlach anjelov 16.10.2019 MsKC Žiar nad Hronom
Dňa 16.10.2019 sa v MsKC v Žiari nad Hronom konal benefičný koncert s názvom Na krídlach anjelov. Po úspešnej ceste a celkom priaznivom počasí sme sa dostavili na akciu a po úvodných úkonoch sme sa presunuli do hlavnej haly, kde sa to všetko dialo. Na úvod, ako už býva zvykom, nás privítala a rozhýbala zumba s Alou po ktorej nastúpil na pódium pán Peter Lipa. Po ňom nasledoval Balkansambel, ktorý podľa mňa podal až nadľudský výkon. Myslím, že hlavne mladších potešila skupina S hudbou vesmírnou a akciu zakončil legendárny Vidiek. Okrem hlavného programu boli na chodbe k dispozícii rôzne workshopy a občerstvenie.
Autor: Martin Mandák